سوریه‌ده ترور هؤرگوتو پ.ی.د/پ‌کاکانین آرخاسیندا گیزلندیگی هؤرگوت سوریه دموکراتیک گوجلریندن قاچاراق تورکیه‌یه سیغینان طلال سلو، آمریکانین سلاح یاردیملارینین ایچ اوزونو دانیشدی.
آنادولو آژانسینین سواللارینی جاوابلان‌دیران طلال سلو، آمریکانین سوریه دموکراتیک گوجلرینه تسلیم ائتمه گؤرونتوسو آلتین‌دا بؤلوجو ترور هؤرگوتو پ‌کاکانین سوریه‌ده‌کی قولو پ.ی.دیه چوخ بؤیوک میقداردا آغیر سلاح وئردیگینی و هارادا نئجه ایستیفاده ائدیلدیگینی کنترل ائتمه‌دیگینی سؤیله‌دی.
سلو،
"آمریکا رهبرلیگی، نه واخت ایسته‌سه بؤیوک میقداردا آغیر سلاح وئریردی؛ هارادا نئجه ایستیفاده ائدیرسینیز دئیه نه سوروش‌دو، نه ماراقلاندی" دئدی.
طلال سلویا گؤره سوریه دموکراتیک گوجلرینین قورولماسی بیر تاتردی و مقصد آمریکانین ی.پ.گ‌یه سلاح وئر‌ه‌بیلمه‌سی ایدی.
سلوس، "کوردلردن باشقا عرب، تورکمن و سوریانیلره یالنیز یونگول سلاحلار داغیدیلدی. بوتون بو اویونلار، بیر گون بو سلاحلارین پ‌کاکایا چاتدبریلدیغینین اورتایا چیخماماسی اوچون اویناندی. آنجاق بیز بو گلیشمیش سلاحلارین پ‌کاکا و ی.پ.گ‌یه گئتدیگین‌دنـرخاییندیق" دئیه دانیش‌دی.
آمریکادان بؤیوک میقداردا سلاح آلیندیغینی ایفاده ائد‌ن سلو، "پ.ی.دنین سلاحلاری بیتیردیک" اویونونا دا گلیب درحال یئنی سلاح وئرمه‌یه باشلاندیغینی قید ائتدی.
اوباما دؤورون‌ده محدود دستک اولدوغونو، ترامپ باشا گئچدیک‌دن سونرا دستک طرزینین دییشدیگینی بیلدیره‌ن سلو،
"اوباما دؤورون‌ده بیزه ایشلنمیش سلاح دا گلیردی، بعضیلری یارارسیز حال‌دا ایدی. ترامپ گلینجه زره‌لی واسطه‌لر گلمه‌یه باشلادی" دئیه دانیشدی.
سلاحلار اوچون طلب لیسته‌سی یاراتدیقلارینی بیلدیرن طلال سلو، وئریلن سلاحلارین مطبوعاتا عکس اولونمادیغینی، نه نؤوع سلاحلارین وئریلدیگینین بیلینمه‌سینین ایستنیلمه‌دیگینی دئدی.
سلو، سوریه دموکراتیک گوجلری کیمی گؤرونن قورولوشو اصلین‌ده آمریکانین ایداره ائتدیگینی قید ائتدی.
اؤزونونن سوریه دموکراتیک گوجلری ایچین‌ده ۳ نؤمره‌لی یئتکی‌لی اولدوغونو دئیه‌ن سلوس، تعلیماتلارین قندیلدن گلدیگینی ده ایفاده ائتدی.
